CELEX: C2005/243/05
Language: fi
Date: 2005-10-01 00:00:00
Title: Asia C-259/05: Rechtbank Rotterdamin 8.6.2005 tekemällään päätöksellä esittämä ennakkoratkaisupyyntö rikosasiassa Omni Metal Service

1.10.2005   
            
            
               FI
            
            
               Euroopan unionin virallinen lehti
            
            
               C 243/3
            
         Rechtbank Rotterdamin 8.6.2005 tekemällään päätöksellä esittämä ennakkoratkaisupyyntö rikosasiassa Omni Metal Service
   (Asia C-259/05)
   (2005/C 243/05)
   Oikeudenkäyntikieli: ranska
   Rechtbank Rotterdam on pyytänyt 8.6.2005 tekemällään päätöksellä, joka on saapunut yhteisöjen tuomioistuimeen 20.6.2005, Euroopan yhteisöjen tuomioistuimelta ennakkoratkaisua rikosasiassa Omni Metal Service seuraaviin kysymyksiin:
   
               1
            
            
               Voidaanko nyt kysymyksessä olevien kaltaiset kaapelijätteet (joista osan halkaisija on 15 cm) katsoa ”elektroniikkaromuksi (kuten johdot jne.)”, sellaisina kuin se on mainittu vihreän luettelon koodissa GC 020? (1)
               
            
         
               2.
            
            
               Jos yhteisöjen tuomioistuin antaa ensimmäiseen kysymykseen kieltävän vastauksen, voidaanko tai täytyykö vihreän luettelon aineiden yhdistelmä, jota ei ole sellaisenaan mainittu luettelossa, katsoa vihreän luettelon aineeksi, ja voiko aineiden yhdistelmän kuljetus hyödynnettäviksi tapahtua ilman, että siinä olisi sovellettava ilmoittamismenettelyä?
            
         
               3
            
            
               Onko tässä yhteydessä tarpeen, että nämä jätteet tarjotaan ja kuljetetaan erikseen?
            
         
      (1)  Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93 (EYVL L 30, 6.2.1993, s. 1) liite II.